Osnovano Društvo srpsko palestinskog prijateljstva u Kragujevcu\nčetvrtak, 31 avgust 2017 11:14\nPobratimstvo Kragujevca i Jerihona krunisano je osnivanjem Društva srpsko palestinskog prijateljstva. Kako je Statutom predviđeno baviće se afirmacijom i negovanjem duhovnih i kulturnih vrednosti, raditi na međusobnom upoznavanju dva naroda, kroz učenje jezika, razvijanje saradnje u oblasti nauke, privrede, kulture, umetnosti i sporta.\nVučić o KiM: Plašimo se sebe, budućnosti, realnosti...\npetak, 25 avgust 2017 18:18\nPredsednik Srbije Aleksandar Vučić izrazio je sumnju da ćemo kao društvo uspeti nešto da se dogovorimo povodom Kosova i Metohije i da nešto uradimo u interesu budućnosti, "jer se plašimo sebe, budućnosti i realističnog pristupa".\nponedeljak, 21 avgust 2017 16:03\nSDS neće uzeti učešće na izborima za Savet građana mesnih zajednica\npetak, 18 avgust 2017 14:21\nSaopštenje SDS povodom predstojeći izbora za Savet građana mesnih zajednica prenosimo u celosti.\nUpoznajte neke od kandidata za članove Saveta MZ\nsubota, 19 avgust 2017 10:24\nU Kragujevcu se sutra održavaju izbori za članove Saveta Mesnih zajednica. Ovom prilikom predstavićemo vam neke od kandidata.\nPredstavnici gradske vlasti obišli najlepša Kragujevačka sela (FOTO)\nnedelja, 13 avgust 2017 13:49\nPredsednik Skupštine grada Kragujevca, Miroslav Petrašinović, raspisao je izbore za Savet građana mesnih zajednica za 20. avgust 2017. Ovih dana predstavnici gradske vlasti obilaze kragujevačka sela, posle Stragara i Čumića, obišli su i razgovarali sa kandidatima za članove Saveta u Desimirovcu, Cerovcu i Vlakči.\nPredstavnici gradske vlasti obilaze Kragujevačka sela (FOTO)\nTomislav Nikolić na čelu Saveta za saradnju sa Kinom i Rusijom\nStrana 7 od 384


SLUŽBA ZA POSLOVE SA STRANCIMA 11 STRANIH DRŽAVLJANA VRATILA U SRBIJU, ALBANIJU I TURSKU | RTVUSK.ba\n- Od početka 2020. godine, Služba za poslove sa strancima registrovala je 13.683 migranta koji su iskazali namjeru podnošenja zahtjeva za azil, što je za 45 % manje u odnosu na isti period prošle godine kada je Služba registrovala 25.076 migranta koji su iskazali namjeru za azil.\nSARAJEVO, 30. oktobra - U ovom mjesecu Služba je registrovala 1.207 migranata koji su iskazali namjeru za azil, što je za 34% manje u odnosu na mjesec septembar ove godine kada je registrovano 1.837 migranata, čime se nastavlja trend smanjenja novopristiglih i registrovanih migranata u Bosni i Hercegovini.\nU posljednjih sedam dana, Služba za poslove sa strancima je sa teritorije Bosne i Hercegovine udaljila 11 stranih državljana među kojima su četiri državljanina Turske, četiri državljanina Albanije, dva državljanina Afganistana i jedan državljanin Sirije. Stranim državljanima su prethodno izrečene mjere protjerivanja te su do udaljenja sa teritorije Bosne i Hercegovine boravili pod nadzorom uImigracionom centru. Na osnovu Sporazuma o Readmisiji sa R. Srbijom, državljanin Sirije i državljani Afganistana su vraćeni u Republiku Srbiju, dok su državljani Albanije i Turske vraćeni u zemlje porijekla.


Posle događaja 271300\nPredstojeći 13. Međunarodni sajam žaštite životne sredine i prirodnih resursa „ECOFAIR 2016“ biće prilika da se okupe svi učesnici u sistemu zaštite životne sredine, kako bi zajedničkim delovanjem radili na unapređenju ove veoma važne oblasti.\nPrema najavama nadležnog Ministarstva poljoprivrede i zaštite životne sredine, u narednom periodu Republiku Srbiju očekuju ozbiljna finansijska ulaganja u unapređenje oblasti životne sredine od oko 10,6 milijardi dolara, od kojih će 5,5 milijardi dolara biti uloženo u rešavanje problema otpadnih voda i vodosnadbevanje. Prema tome, značajne investicije činiće ulaganje u infrastrukturu, a posebno u sistem komunalnih otpadnih voda. Takođe, našu zemlju u procesu pristupanja EU očekuje i usklađivanje propisa iz oblasti zaštite životne sredine, kao i priprema infrastrukturnih projekata kako bi Republika Srbija mogla da aplicira za sredstva iz fondova EU.\nU drugoj polovini 2014. godine usvojena je uredba o utvrđivanju plana smanjenja ambalažnog otpada za period 2015 – 2019. godina, kojom su definisani ciljevi za iskorišćavanje i reciklažu ambalažnog otpada. Kako najavljuju iz nadležnog Ministarstva, biće obezbeđena sredstva za reciklere u iznosu od 1,5 milijardi dinara.\nSajam je dobra prilika da se kroz Prateći stručni program koji čine predavanja, seminari, okrugli stolovi i razne druge aktivnosti radi na edukaciji stanovnštva Srbije o važnosti ekologije i očuvanju zdrave životne sredine. Prema nedavnom stručnom istraživanju koje je sprovedeno iz poznavanja ove oblasti, pokazalo se da je oko 30% stanovništva Srbije ekološki svesno i spremno da se uz odgovarajuću infrastrukturu odgovornije ponaša i čuva životnu sredinu. Ovakvi rezultati ukazuju na pomake u ovoj oblasti, ali i na neophodnost stalne edukacije, kako bi Republika Srbija u narednoj deceniji mogla postići ozbiljne rezultate i obezbediti dalji razvoj kapaciteta sakupljačke mreže, reviziju zakonske regulative, kao i pojačan inspekcijski nadzor.\nIz svega navedenog može se zaključiti da je neophodno doći do boljih rezultata iz ove oblasti, i pokušati da se ulaganja u zaštitu životne sredine ne tretiraju kao trošak, već kao u ulaganje u bolju i zdraviju budućnost.


Sprema li se sukob titana na Balkanu: Zapad bi da stavi pod kišobran Srbiju i Srpsku - 12.03.2021, Sputnik Srbija\nNekadašnji vrhovni komandant NATO i general američke avijacije u penziji Filip Bridlav istakao je afinitete Amerike prema Zapadnom Balkanu i animozitet prema... 12.03.2021, Sputnik Srbija\nanalize i mišljenja, amerika, bosna i hercegovina (bih), rusija, republika srpska (rs)\n19:30 12.03.2021 (Osveženo: 23:30 26.08.2021)\nNekadašnji vrhovni komandant NATO i general američke avijacije u penziji Filip Bridlav istakao je afinitete Amerike prema Zapadnom Balkanu i animozitet prema Rusiji. Zato on očekuje da će se sukob titana zapada i istoka odigrati na ovim prostorima kako bi se i Srbija i Srpska stavile pod kišobran Zapada, ocena je sagovornika Sputnjika.\nMilisav Paić, višegodišnji načelnik Uprave za Ameriku u Ministarstvu spoljnih poslova i predsednik Srpskog spoljnopolitičkog kruga kaže da nismo čuli ništa novo od američkog generala, time što je najavio borbu između Zapada i Rusije za ovaj prostor.\n„To je stari cilj Zapada, odnosno, Amerike, koja pretenduje da ima potpunu vojnu, političku i svaku drugu vrstu hegemonije u ovom delu sveta. Oni su kroz Prespanski sporazum u Makedoniji, ocepljenje Kosova, primanje Crne Gore u NATO deo te kontrole ostvarili. Ali, isto tako, svesni su da su jedine dve teritorije, Srbija i Republika Srpska, izvan zapadnog kišobrana i njihove kontrole,“ objašnjava Paić.\nAdut Amerike u odnosu na Srbiju je, ističe Paić, njihov pritisak na Beograd da prizna Kosovo, čime bi se i Prištini otvorio prostor za ulazak u NATO.\nVojna neutralnost Srbije - naš štit\n„Svi važni putevi zemni i vazdušni idu preko nas i kontrola tih koridora bi omogućila Americi i NATO-u da preko naše teritorije sprovode politiku obuzdavanja Rusije i da oko nje naprave jedan sanitarni koridor,“ objašnjava sagovornik Sputnjika.\nPaić napominje da se Srbija pametno opredelila za vojnu neutralnost kao i Republika Srpska čime za sad uspevaju da budu svoji na svome i da oni diktiraju šta je za njih dobro, a šta ne.\n„Prema tome, ja ne vidim kako Amerika zamišlja da se preko naših leđa nadmeće sa Rusijom. Rusija je naš saveznik i prijatelj i, na kraju krajeva, bez njihove podrške i podrške Kine naša zemlja bi teško branila našu poziciju vezanu za Kosovo i odbranila Rezoluciju 12 44 kao jedini pravni dokument za rešavanje tog problema,“ napominje Paić.\nBorbe neće biti procene pogrešne\nProfesor dr Stevica Deđanski, direktor Centra za razvoj međunarodne saradnje smatra da nikakve borbe neće biti i da je ovo pogrešna procena nekoga ko još živi u prošlosti i ne razume dobro današnje odnose snaga u svetu.\n„Administracija novog predsednika Amerike ide skroz drugom logikom i ona neće ni u jednom momentu sama da vodi političke obračune, već će, kao što sada radi vezano za odnose sa Kinom, da razgovara sa svojim saveznicima Korejom i Japanom oko zauzimanja strategije. Tako će postupiti i na Balkanu,“ uveren je dr Deđanski.\nBalkan će prepustiti svojim evropskim partnerima pre svega Nemačkoj, uveren je on, uz naravno sugestiju i praćenje.\n„Ono gde mogu da nas uvuku u neku vrstu političkog sukoba jeste mogući pokušaj zapada da se suprotstavi ekonomskom prodoru Kine i Rusije na ove prostore, a pre svega u Srbiju. Mi za sada tu vešto balansiramo jer imamo najviše investicija iz Nemačke, pa tek onda iz Kine i drugih zemalja. I to je jedino gde treba da da pazimo da nama ne naprave nekakvu „sačekušu“,“ uveren je dr Deđanski.\nNemoguće je, kaže on, da se ove godine bilo šta epohalno desi na ovim prostorima u navodnom sudaru svetskih sila i to iz više razloga.\n„Na Balkanu da bi se nešto desilo moraju da budu ujednačeni stavovi zapadnih sila. Mi znamo da su pred nama izbori u Nemačkoj, pa na proleće u Francuskoj pa u Srbiji… To znači da se nema sa kim ozbiljno razgovarati o bilo čemu. Na sve ovo treba dodati i Kosovo gde još nije formirana vlada. U to ime sam skoro sto posto siguran da ove godine neće biti nikakvog „sudara titana“ na ovim prostorima. Međutim, sigurno je da će se neke pripreme obavljati koje će nas čekati u drugoj polovini sledeće godine i naš posao je samo da izbegnemo moguće zamke koje nam pripremaju,“ ocenjuje sagovornik Sputnjika.\nGeneral Bridlav inače je uveren da će novo-staro geopolitičko polje biti jugoistočna Evropa, a posebno je u tok kontekstu apostrofirao Srbiju i Bosnu i Hercegovinu, jer Rusija preko njih sprovodi svoju regionalnu politiku.


Eulex ne sme zameniti Unmik\nSkupština zajednica opština na Kosovu izrazila je na današnjoj (subota) sednici održanoj u Kosovskoj Mitrovici čvrst stav da misija Eulex ne sme zameniti UNMIK na Kosovu, jer bi to bilo kršenje rezolucije 12 44 SB UN na najbrutalniji način.\nU Zaključcima sa sednice se navodi da “pošto se na delu prostora Kosova i Metohije misija EULEX već rasporedila bez ikakvog relevantnog pravnog osnova, Skupština zajednica opština Kosova i Metohije utvrđuje da se EULEX ne može proširiti na srpske opštine i naselja te da će svaki takav pokušaj naići na otpor srpskog naroda u Pokrajini“.\nDalje se navodi da izjava predsednika Vlade Srbije Mirka Cvetkovića o rekonfiguraciji EULEX-a stvara u srpskom narodu ozbiljnu zabrinutost i da zato rukovodstvo Skupštine zajednica opština KiM mora u najskorije vreme na sastanku sa predsednikom Vlade razjasniti takve javno izrečene stavove.\nSkupština zajednica opština Kosova zahteva od Vlade Srbije da shodno Akcionom planu redovno ispunjava svoje finansijske obaveze prema srpskoj KPS policiji, pravosuđu, carinskoj službi i lokalnoj samoupravi na Kosovu.\nOd Ministarstva za Kosovo se očekuje jasan stav prema zaposlenima u institucijama države Srbije koji su istovremeno na platnom spisku samoproglašene “Republike Kosovo“.\nTakođe se insistira na povratku svih državnih institucija na Kosovo, a veruje se i da će Vlada Srbije poštovati izbornu volju građana prilikom sprovođenja kadrovske politike na Kosovu.\nSkupština zajednica opština Kosova očekuje da Vlada Srbije i resorno Ministarstvo pokrenu živu investicionu aktivnost kojom će se omogućiti otvaranje novih radnih mesta, ali i povratak i zbrinjavanje Srba prognanih sa Kosova.\nNa kraju, očekuje se od Ministarstva spoljnjih poslova da energično reaguje na plansko iseljavanje mladih Srba u organizaciji zapadnih zemalja Norveške, Švajcarske, Danske itd. jer to, kako se ocenjuje u Zaključcima, predstavlja nastavak etničkog čišćenja započetog 1999. godine.


Tanjug 19. jula 2019. 15:19\nBEOGRAD – Nakon žalbe režisera Borisa Malagurskog jer je njegov dokumentarni film „Težina lanaca 3“ odbijen na konkursu Filmskog centra Srbije i rešenja Ministarstva kulture i informisanja da se odluka o filmu Malagurskog vrati na ponovni postupak, Upravni odbor FCS je usvojio odluku Konkursne komisije kojom je ponovo odbijen pomenuti film.\nMalagurski je, nakon što je odbijen na javnom konkursu FCS u kategoriji „Sufinansiranje proizvodnje domaćih dugometražnih dokumentarnih filmova“, uputio žalbu FCS, a potom i Ministarstvu kulture kao drugostepenom organu koje je vratilo predmet na ponovni postupak iz formalnih razloga, radi dopune obrazloženja.\nReditelj je optužio FCS da je odbio njegov projekat jer „nije u skladu sa njihovim ideološkim pogledima na svet“.\nU FCS kažu da je na konkursu za sufinansiranje proizvodnje domaćih dugometražnih dokumentarnih filmova učestvovalo 33 projekta, od kojih je Komisija sastavljena od filmskih profesionalaca (Vladimir Perović, Miroslav Živanović, Dejan Dabić, Vladimir Radovanović i Miloš Ivanović), predložila UO FCS-a, imajući u vidu budžet koji je bio na raspolaganju i kvalitet filmova, da podrži devet projekata.\nOdlukom Ministarstva predmet je vraćen na ponovno odlučivanje UO FCS-a zbog, kako objašnjavaju zahteva Ministarstva da u odlukama budu obrazloženja i za sve projekte koji nisu podržani na konkursima.\n„Ranija praksa je bila da se ta mišljenja ne objavljajuju, već dostavljaju aplikantima na upit. Dakle, nije poništen konkurs već odluka UO FCS-a, iz proceduralnih razloga. U odluci MKI se ne pominje bilo kakva nepravilnost u radu Komisije ili u proceduri donošenja njihovih predloga“, naglašavaju iz FCS.\nNepravilnosti su, kažu, otklonjene, nove odluke je potvrdio UO FCS i one su juče objavljene na sajtu FCS-a, gde se može videti da su istovetne prethodnim.\nU obrazloženju Komisije o razlozima za odbijanje filma Borisa Malagurskog stoji da je „težište filma na naučno-istraživačkom postupku koji je svojstven televizijskom, a ne filmskom mediju“ kao i da „on ne spada u autorski dokumentarac, jer mu je društveni angažman prioritetniji od estetike“.\nKroz pregled nastanka nuklearnog doba, autor ima nameru da, pored ostalog, objasni američke naučne i vojne eksperimente 1940-ih godina nad stanovništvom Pacifika, zatim okolnosti koje su, nakon Hladnog rata, dovele do početka korišćenja osiromašenog uranijuma, kao i dalje eksperimente u svetu i kod nas kroz plasiranje genetski modifikovane hrane, a tu je i aktuelna priča o kontroverzama oko mini-hidrocentrala.\n„U odnosu na ‘Težinu lanaca 1 i 2’, sada se sa geopolitičkih tema težište premešta na priču o klimatskim promenama i zaštiti životne sredine“, dodaje se u obrazloženju.\nJuče su objavljeni rezultati četiri konkursa koji su vraćeni na ponovno odlučivanje UO FCS: za sufinansiranje proizvodnje domaćih filmova sa nacionalnom temom, proizvodnje domaćih dugometražnih igranih filmova, za sufinansiranje proizvodnje žanrovski određenih domaćih dugometražnih igranih filmova sa komercijalnim potencijalom i sufinansiranje prozivodnje domaćih dugometražnih dokumentarnih filmova.


Vojinović i Lalošević posjetili 16. Međunarodni podgorički sajam knjiga i obrazovanja - CdM\nPosjeta ministra Vojinovića i ministra Laloševića Sajmu knjiga\nMinistar prosvete je naročito istakao i pohvalio kvalitet ponude i značaj učešća Univerziteta, škola, vrtića i drugih obrazovnih institucija na ovogodišnjem Sajmu.\nU dužem, srdačnom razgovoru sa organizatorima Međunarodnog podgoričkog sajma knjiga i obrazovanja ministri su izrazili podršku organizaciji jedne od najznačajnijih kulturnih manifestacija u Crnoj Gori.\nTokom razgovora razmijene su i ideje o mogućnostima i načinima unaprijeđenja postojeće kao i proširenja buduće saradnje Sajma sa Ministarstvom prosvjete i Ministarstvom sporta. Iz oba ministarstva postoji volja da se još više afirmišu programi iz oblasti obrazovanja i sporta.\nTagsMeđunarodni podgorički sajam knjiga i obrazovanja ministri Miomir Vojinović Posjeta Vasilije Lalošević\nDržava treba da prepozna i razvija kult čitalaštva jer je obrazovanje ključ razvoja svakog društva koje teži prosparitetu.\nPrezentacija, digitalne analize i istraživanja: Domicijan u Kotoru\nOsvrt: Zetski dom u Evropskoj teatarskoj konvenciji


Vesti online / Sport / Ostali sportovi / Bekele u Parizu debituje u maratonu\nBekele je prošlog septembra pobedio u polumaratonu u Velikoj Britaniji, ispred velikog rivala, olimpijskog šampiona na 5.000 i 10.000 metara Moa Faraha i to mu je bila priprema za maraton koji će se održati 6. aprila u Parizu.\nFarah će svoj prvi maraton trčati u Londonu, 13. aprila.\nEtiopski takmičar je osvojio zlatne medalje na 5.000 i 10.000 metara na Igrama u Pekingu 2008. godine, a Farah je taj rezultat ponovio četiri godine kasnije u Londonu.\nBekele još drži svetske rekorde u tim disciplinama, ali se poslednjih godina mučio sa povredama, zbog čega nije osvojio značajniju titulu još od Svetskog prvenstva u Berlinu 2009. godine.\nU finalu na Olimpijskim igrama u Londonu prošlog leta, Bekele je u trci na 10.000 metara zauzeo četvrto mesto.\nOSTALI SPORTOVI Farah propušta SP zbog maratona u Čikagu


Tramp i Si Đinping — golf sa zemaljskom kuglom - Sputnjik Srbija\n21:25 06.04.2017 (osveženo 21:39 06.04.2017) Preuzmite kraći link\nTokom kampanje Tramp je oštro kritikovao Kinu, pa će se susret odvijati u prilično zategnutim odnosima dveju zemalja, između kojih je i inače mnogo nesuglasica, pre svega u sporu oko ostrva u Južnom kineskom moru, a ne treba zaboraviti da se Tramp obavezao da će smanjiti veliki spoljnotrgovinski deficit koji SAD imaju u razmeni s Kinom, te da će vratiti proizvodne kapacitete koji su izvezeni u tu zemlju u protekle dve decenije.\nGosti emisije „Svet sa Sputnjikom“ smatraju da američka administracija Kini očigledno daje veliku geopolitičku težinu, čemu u prilog ide činjenica da je do ovog susreta došlo pre nego do razgovora Donalda Trampa i Vladimira Putina.\nOni ne veruju da će Kinezi na Floridi nastupiti sa predlozima, već da će sačekati da čuju šta domaćin, SAD, ima da saopšti. Ne treba zaboraviti da je Kina najznačajniji trgovinski partner SAD, najveći vlasnik američkih hartija od vrednosti, a građani sa zabrinutošću prate rastući deficit, pa će prevladavati pitanja ekonomske saradnje. Ipak, ne treba zaboraviti veoma zainteresovane finansijske i poslovne krugove koji žele status kvo, kaže dr Srđa Trifković.\n„Njih apsolutno ne interesuje to što su gradovi na Srednjem Zapadu, u Ohaju ili Mičigenu opusteli zato što su fabrike izvezene u Kinu, njih je baš briga što visoko kvalifikovani američki radnik, koji je zarađivao 25 dolara na sat, sada okreće hamburgere za 9 dolara. Oni ne vole Trampovu inicijativu zato što nemaju nikakav osećaj lojalnosti i bliskosti sa onim što zovu ’zemlja preleta‘, jer po njima sav pristojan svet živi u Kaliforniji i Njujorku, a između je virtuelna zemlja morona koji piju pivo i glasaju za Trampa. Tramp s druge strane veruje u konkretnu, opipljivu ekonomiju“, kaže Trifković.\nŠta sve mogu Rusija, Kina i SAD kad se udruže\nI dr Jovan Čavoški sa Instituta za noviju istoriju Srbije veruje da će na stolu biti pre svega ekonomska pitanja, ali da će se i na polju otvorenih pitanja u sporu oko Južnog kineskog mora tražiti rešenje.\n„Pošto ovo, ipak, nije samit na kome treba očekivati neke velike prodore, mislim da je ono što je najvažnije da se zaista uspostavi jedan modalitet konstruktivnog dijaloga da obe strane jasno iznesu svoje primedbe na sto i da se na neki način uspostavi jedan mehanizam da se postepeno, uz uzajamne ustupke i kompromis, zajednički pronađe održivo rešenje za stabilne kinesko-američke odnose. Sve drugo može biti pogubno i za jednu i za drugu stranu“, kaže Čavoški.\nAmeričko-kineski konflikt ne bi bio katastrofa samo za ove dve zemlje, već za ceo svet, ocenjuju gosti emisije „Svet sa Sputnjikom“. Oni, međutim, smatraju da ovakav scenario nije moguć. Ako bi i došlo do sukoba, u njega ne bi bio uvučen ceo svet, kaže dr Srđa Trifković.\n„Sve ostale sile ili grupacije gledale bi da ostanu van toga, uključujući Evropsku uniju, Indiju i Rusiju, bez obzira na njene tesne veze i partnerstvo sa Kinezima. Dve strane imaju radikalno različite percepcije sopstvene uloge u svetu i regiji. SAD i dalje na bazi svoje ideologije izuzetnosti vide čitav svet kao legitimnu sferu, ne samo interesa već i intervencije, uključujući zonu Južnog kineskog mora. Kina teži da se afirmiše kao regionalna sila prvog reda, što bi iziskivalo i proširenje za projektovanje njene pomorske moći van takozvanog prvog ostrvskog lanca. To bi značilo prilagođavanje određenih geostrateških parametara njenoj objektivno rastućoj ekonomskoj, političkoj i vojnoj moći“, kaže Trifković.\nOn, međutim, dodaje da Kinezi nemaju koncept globalne hegemonije ugrađen u njihov genetsko-politički i idejni kod. On podseća da konfučijanska tradicija, koja je stara preko dva milenijuma, teži nebeskom mandatu, harmoničnom društvu koje se prostire „po svom guberu“, za razliku od evropskih kolonijalnih sila i njihovih potomaka na severu SAD.\n„Kinezi zapravo zagovaraju stvaranje inkluzivnog, a ne ekskluzivnog svetskog poretka, pokušavaju da izgrade pravedniji međunarodni poredak kroz saradnju i uzajamnu podršku. Obe strane su prilično svesne da moraju da očuvaju jedan fundament. Tramp može da vrši pritisak na Kinu, ali ni po koju cenu ne sme da dira fundament američko-kineskih odnosa, jer to može biti katastrofalno po SAD“, zaključuje dr Jovanom Čavoški.\nSagovornici emisije „Svet sa Sputnjikom“ pretpostavljaju da će sastanak Donalda Trampa i Si Đinpinga u odmaralištu Mar-a-Lago, gde je američki predsednik u februaru igrao golf s japanskim premijerom Šinzom Abeom, pre imati pozitivan nego loš ishod.\nKina srušila SAD sa mesta vodećeg partnera Nemačke\nsusret, sukob, ekonomija, saradnja, rat, Si Đinping, Donald Tramp, Indijana, Kina


POZORIŠTE – FIZIČKI TEATAR – Marija Farmer\nPhysical Theatre and Performing Arts\nPOZORIŠTE – FIZIČKI TEATAR\nUMETNIČKE PRODUKCIJE I EDUKACIJE (FIZIČKI, EKSPRESVINI I PROCESNI TEATAR)\nFizički teatar koristi telo, ritam i pokret kao osnovni pozorišni jezik, kao sredstvo da izrazi ideje i da deluje na publiku. Vizuelni je, visceralni, energični, emotivan. Rad na telu podrazumeva jačanje, oslobađanje i razvijanje tela kao umetničkog instrumenta, da bi ono kasnije moglo da izrazi različita osećanja, ideje, slike i koncepte. Ekspresivni teatar unosi lične priče, ličnu mitologiju svih uključenih u kreativni proces. Uključuje produkciju sopstvenih materijala (tekst, poezija, slika, pokret) ili obradu postojećih tekstova/impulsa kroz ličnu prizmu. Procesni (devising) teatar stavlja u fokus timsku kreativnost i uvodi nove principe kreiranja pozorišne predstave i/ili performansa. Odnosi se na procesno nastajanje jednog dela i režiju i koreografiju kroz montažu dobijenih elemenata i stvaranje jedinstvene finalne kompozicije.\nAngažovano, isceljujuće i aktivističko pozorište koje nastaje kao odgovor na temu koju zajednica nameće. Misija u ovoj oblasti jeste istraživanje i unapređenje savremenih izvođačkih umetnosti kao sredstva za rast pojedinca i društva. Primenjeni teatar osnažuje pojedinaca i zajednicu kroz razvijanje čovekovih kreativnih kapaciteta i kompetenci – kapaciteta da zamišlja i ostvaruje svoje snove i želje, da stvara svoju unutrašnju i spoljašnju realnost i da aktivno kroji svoju sudbinu i sudbinu društva u kome živi.\nOsnivačica agencije Magic Agency koja kreira i izvodi pozorišne edukativne-trening programe za lični i organizacijski razvoj i pozorišne evente. Biznis teatar je revolucionarno komunikaciono sredstvo koje kombinuje inovativno biznis razmišljanje sa pozorištem.


Krivolov ptica kod Požarevca: Korišćene elektronske vabilice\nPOČETNA VESTI Krivolov ptica kod Požarevca: Korišćene elektronske vabilice\nPredviđene kazne za ovakav vid prestupa su od šest meseci do tri godine zatvora, dok se lovačka udruženja mogu tretiti za privredni prestup\nKrivolov uz korišćenje elektronskih vabilica za prepelice ne jenjava, saopštilo je Društvo za zaštitu i proučavanje ptica Srbije.\nKako navode, od 1. avgusta, kada je počela letnja lovna sezona, pronađeno je više od 40 slučajeva krivolova prepelica uz korišćenje ovih nelegalnih sredstava za masovno uništavanje divljači, piše Radio021.\nSamo tokom vikenda koji je za nama, zabeleženi su slučajevi krivolova kod Požarevca, Inđije, Surčina, Obrenovca i Vladimiraca. U svim slučajevima su korišćene elektronske vabilice koje sa polja emituju oglašavanje prepelica i zovu ih u sigurnu smrt.\nFoto: Udruženje za zaštitu i proučavanje ptica\nU Društvu za zaštitu i pručavanje ptica Srbije kažu “da bi problem bio lako rešen kada koza ne bi čuvala kupus”.\n“Nakaradni Zakon o divljači i lovstvu uređuje ovu oblast tako da lovci sami od sebe štite divljač. U praksi to se svodi na dobru volju pojedinaca. Takođe, šumarsko-lovna inspekcija nije zainteresovana za sprečavanje krivolova ptica što se vidi iz katastrofalne situacije koju zatičemo na terenu svakog dana”, navode u Društvu.\nPredviđene kazne za ovakav vid prestupa su od šest meseci do tri godine zatvora, dok se lovačka udruženja mogu teretiti za privredni prestup.\nPRETHODNI ČLANAKROKERIJADA: Vlatko Stefanovski u Petrovcu na Mlavi\nSLEDEĆI ČLANAKPU “Ljubica Vrebalov”: Tradicionalno druženje sa mališanima u Požarevcu i Kostolcu


KRAJ LJUBAVI: Zorannah raskinula vezu sa sinom poznatog PEVAČA, evo šta je bio RAZLOG!\nZorana Jovanović Zorannah raskinula je vezu sa Enisom Muslimovićem, sinom Halida Muslimovića, posle pet meseci zabavljanja, saznaje Kurir.\nRazlog za krah njihove ljubavi, prema rečima prijatelja modne blogerke, jeste taj što se nisu viđali poslednjih nekoliko nedelja. Pevačev naslednik je u poslednje vreme uglavnom bio u rodnom Prijedoru, pa su oni bili razdvojeni, što je uticalo na zahlađenje odnosa.\nZorana Jovanović priznala da je UGRADILA SILIKONE: Blogerka ponosno pokazala NOVE GRUDI i otkrila razlog zbog kog se odlučila na operaciju\nTRPELA JEZIVE BOLOVE: Zorana Jovanović objavila novu fotografiju, a jedan detalj otkrio je kroz šta prolazi NAKON OPERACIJE!\n( I. Ercegovčević )\nTAGOVI: ZorannahHalid MuslimovićEnis Muslimovićvezaljubavkraj ljubaviraskid


Lavrov:"Moskva nema kaznene mjere za proglašenje nezavisnosti Kosova"\nMinistar vanjskih poslova Rusije Sergej Lavrov izjavio je danas da nije optimista u vezi sa sazivanjem sjednice Savjeta sigurnosti UN-a koju je tražila Srbija. Osim toga, kazao je ruski ministar nakon sastanka s predstavnicima EU na Brdu kod Kranja, zvanična Moskva ne planira nikakve kaznene mjere u slučaju da Kosovo proglasi nezavisnost.\n"Rusija ne pribjegava nikakvim kaznenim mjeram ni protiv koga", rekao je Lavrov na pitanje novinara da li će preduzeti kaznene mjere u slučaju da Priština objavi svoju samostalnost u odnosu na Beograd.\nLavrov je medjutim još jedanput naglasio kako bi proglašenje kosovske samostalnosti bila "velika greška".\nNa pitanje o mogućoj obnovi pregovora o statusu Kosova između Beograda i Prištine, Lavrov je rekao da bi to bilo moguće kad kosovske Albance "ne bi držali za ruke" i uvjeravali ih da je proglašenje nezavisnosti neizbježno, te da ne trebaju pristati na "kompromis".


Без музике у баштама угоститељских објеката након 22 сата\nHomeDRUŠTVOBez muzike u baštama ugostiteljskih objekata nakon 22 sata\nBez muzike u baštama ugostiteljskih objekata nakon 22 sata\nUgostiteljski objekti na teritoriji grada Beograda ubuduće posle 22 sata radnim danom i posle 23 sata petkom i subotom neće moći da emituju muziku u baštama, odnosno neće biti dozvoljeno da se muzika iz ugostiteljskih objekata čuje u baštama.\nTo su danas odlučili odbornici Skupštine grada Beograda, usvajanjem izmena i dopuna odluke o radnom vremenu ugostiteljskih objekata na teritoriji prestonice.\n„Kako je buka iz ugostiteljskih objekata jedan od najčešćih problema sa kojima se kao Gradska uprava suočavamo, jedan od najčešćih razloga zašto nam građani pišu, Skupština grada Beograda danas je usvojila moj predlog da se konačno reši problem buke u prestonici”, rekao je Vesić, javlja Tanjug.\nDodao je da će se na ovaj način obezbediti mir za sve građane, a istovremeno omogućiti ugostiteljima da rade.\n„Ova odluka se ne odnosi na Skadarliju, Adu Ciganliju i priobalje duž vodotokova prvog reda Save i Dunava, jer ćemo problem buke iz ugostiteljskih objekata koji se tu nalaze rešiti na drugi način, odnosno donošenjem Zakona o buci kada će svi morati da sprovedu tehničke mere zaštite od buke kako bi mogli da rade normalno, a sa druge strane, ne bi uznemiravali građane”, rekao je Vesić.\nInače, za kršenje ove odluke propisane su najviše moguće kazne i to 150.000 dinara za pravna lica, 25.000 dinara za odgovorno lice u pravnom licu i 75.000 dinara za preduzetnika.\n„Želimo da obezbedimo da se u našem gradu zna red. Za više do 95 odsto ugostitelja ništa se neće promeniti u njihovom radu jer najveći broj njih poštuje sva pravila, ali nažalost, prema našoj proceni ima oko pet odsto ugostitelja koji prave haos u gradu, postavljaju zvučnike i iz svojih objekata puštaju muziku neprimerene jačine i to traje duboko u noć”, poručio je Vesić.\nDodao je da to posebno rade oni koji se nalaze pored stambenih zgrada, za koje ne važi odluka da u stambenim zgradama može da se radi radnim danom do ponoći, a vikendom do jedan sat iza ponoći.\n„Na ovaj način ćemo uvesti red. Kao što smo uveli red u bahato parkiranje, uvođenjem sistema ‘Oko sokolovo’, sada ćemo uvesti red i kada je u pitanju buka jer želimo da ugostitelji rade i da se ljudi provode u njihovim objektima, ali sa druge strane moraju da vode racuna o tome da svi građani Beograda imaju posle određenog vremena tokom dana pravo na svoj mir”, istakao je Vesić.\nManje novozaraženih u Tutinu, situacija i dalje teška\nDodatna sredstva za subvencionisanje elektro i hibridnih vozila


Kinezi će graditi toplodalekovod Obrenovac-Novi Beograd - Izazov\nRadio-televizija Srbije 27. novembra 2017. 17:07\nOn je podsetio da je za Vinču potpisan ugovor sa japansko-francuskim konzorcijumom "Suez – Itoču", te da će u drugoj polovini sledeće godine krenuti da se gradi postrojenje za preradu komunalnog otpada.\n"Kada je reč o otpadnim vodama, one u potpunosti idu u Savu i Dunav, što je potpuno neprihvatljivo. Zahvaljujući ovom ugovoru, njena izgradnja će početi u drugoj polovini sledeće godine", rekao je on, navodeći da ugovor podrazumeva i završetak izgradnje interceptora, o kome se govori još od 1980. godine.\nGovoreći o ugovoru koji se odnosi na izgradnju toplodalekovoda, Mali je rekao da će ovaj projekat doneti velike uštede "Beogradskim elektranama".\n"Zahvaljujući ovom projektu, mi ćemo toplu vodu koju proizvodi TENT u Obrenovcu koristiti za grejanje građana u Beogradu. Na taj način ćemo godišnje uštedeti 40 miliona evra, a projekat se isplati u roku od pet godina", objasnio je Mali.\nPrema njegovim rečima, na taj način ne samo da se smanjuje "zavisnost" grada i republike od nabavke gasa već se i domaćinstvima u Beogradu daje mogućnost da se stabilno i kontinuirano greju energijom koja dolazi iz TENT-a.\n"I na ovom projektu očekujemo početak radova u drugoj polovini 2018. godine. Vrednost projekta je 190 miliona evra", istakao je Mali i dodao da ova dva projekta ukupno vrede 450 miliona evra.\nGradonačelnik je zaključio da su ovo radovi koje Beograđani "ne vide", ali su ključni za kvalitet njihovih života, navodeći da će na taj način komunalna infrastruktura u gradu biti kao u svim metropolama.\nUgovor za toplodalekovod Mali je potpisao sa predstavnikom kompanije "Power contruction coroptation of China" Jangom Fenom, dok je Sporazum o zajedničkom sprovođenju projekta prerade i odlaganja otpadnih voda iz centralnog gradskog područja potpisao sa Kineskom inženjerskom mašinskom korporacijom.\n"To je ostvarenje višedecenijskog sna da se toplom vodom iz Obrenovca greju domaćinstva u Beogradu i da ne zavisimo od uvoznog gasa. To je veliki projekat vredan skoro 200 miliona evra", rekao je on.\n"Drugi projekat, završetak primarne kanalizacije i izgradnja fabrike za preradu otpadnih voda u Velikom Selu, koji je vredan oko 250 miliona evra", naveo je Mali.\nMinistar rudarstva i energetike i nacionalni koordinator za Mehnizam saradnje "16+1" Aleksandar Antić rekao je Tanjugu da bi izgradnja toplodalekovoda, koji je važan projekat za ukupnu energetsku stabilnost naše zemlje, mogla da bude završena do 2020. godine.\n"Reč je o projektu koji povećava eneretsku bezbednost naše zemlje, jer substituiše upotrebu uvoznog gasa energijom koju sami proizvodimo.\n"Taj projekat će promeniti naš energetski šitem,substituše nekoliko stotina miliona metara kubnih uvoznog gasa ili 43 miliona evra godišnje je uštede koja će Beogradskim elektranama obezbediti da same vrate čitav kredit", kaže on.\nKaže da će početak izgradnje biti definisan ugovorom i da će se to znati kada budu završeni pregovori oko finansijskog zajma sa "Eskim bankom "Kine.\n"Očekivano je da u narednih godinu dana, od trenutka kada se zakljiči sporazum o finasiranju, rok za izvođenje radova bude 24 meseci. Očekujem da 2020. a po svim parametrima projekat bude zaključen", rekao je Antić Tanjugu.\nVučić: Cilj je da u dualno obrazovanje uključimo 30.000 ili 40.000…


Bruto devizne rezerve na kraju juna 14 milijardi evra | SEEbiz.eu\nObjavljeno: 10.07.2020 / 20:03\nNeto devizne rezerve (umanjene za devizna sredstva banaka po osnovu obavezne rezerve i drugim osnovima) na kraju juna iznosile su 11,8 milijardi evra.\nU prvoj polovini ove godine u međubankarskoj trgovini realizovano je ukupno 3.436,2 miliona evra. U junu, kao i od početka ove godine, vrednost dinara gotovo je nepromenjena u odnosu na evro.\nNarodna banka Srbije je na međubankarskom deviznom tržištu u junu neto prodala 155 miliona evra. Posmatrano od početka godine NBS je neto prodala 1.030 miliona evra, navedeno je u saopštenju.